Euroopa Liidu Teataja L 024 , 29/01/2004 Lk 0065 - 0071



Euroopa Parlamendi ja nõukogu direktiiv 2003/115/EÜ, 22. detsember 2003, millega muudetakse direktiivi 94/35/EÜ toiduainetes kasutatavate magusainete kohta EUROOPA PARLAMENT JA EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 95, võttes arvesse komisjoni ettepanekut, [1] võttes arvesse Euroopa majandus- ja sotsiaalkomitee arvamust, [2] olles nõu pidanud toidu teaduskomiteega vastavalt nõukogu 21. detsembri 1988. aasta direktiivi 89/107/EMÜ (toiduainetes lubatud lisaaineid käsitlevate liikmesriikide õigusaktide ühtlustamise kohta) [3] artiklile 6, toimides asutamislepingu artiklis 251 sätestatud korras [4] ning arvestades järgmist: (1) Euroopa Parlamendi ja nõukogu 30. juuni 1994. aasta direktiivis 94/35/EÜ toiduainetes kasutatavate magusainete kohta [5] on sätestatud magusainete loetelu, mida võib ühenduses kasutada, ja nende kasutamise tingimused. (2) Alates 1996. aastast on toidu teaduskomitee kiitnud heaks kahe uue magusaine, s.o sukraloosi ning aspartaami ja atsesulfaami soola kasutamise toidus. (3) Toidu teaduskomitee arvamuse tõttu tsüklamiinhappe ning selle naatrium- ja kaltsiumsoolade kohta (mille alusel kehtestati uus aktsepteeritav päevadoos (ADI)) ning hiljutiste tsüklamaatide manustamist käsitlevate uuringute tulemusena on vähendatud tsüklamiinhappe ning selle naatrium- ja kaltsiumsoolade piirnorme. (4) Teatavate direktiivis 94/35/EÜ nimetatud toidukategooriate nimetusi tuleks kohandada, võttes arvesse Euroopa Parlamendi ja nõukogu 10. juuni 2002. aasta direktiivi 2002/46/EÜ toidulisandeid käsitlevate liikmesriikide õigusaktide ühtlustamise kohta [6] ning konkreetseid, seoses mõningate nõukogu direktiivi 89/398/EMÜ [7] I lisas loetletud toiduainerühmadega vastuvõetud direktiive. (5) Asjaomaste lisaainete kasutamisel järgitakse direktiivi 89/107/EMÜ II lisas sätestatud üldkriteeriume. (6) Euroopa Parlamendi ja nõukogu 28. jaanuari 2002. aasta määruse (EÜ) nr 178/2002, millega sätestatakse toidualaste õigusnormide üldised põhimõtted ja nõuded, asutatakse Euroopa Toiduohutusamet ja kehtestatakse toidu ohutusega seotud menetlused, [8] artiklitega 53 ja 54 kehtestatakse erakorraliste meetmete võtmise kord seoses ühendusest pärineva või kolmandast riigist imporditud toiduga. See võimaldab komisjonil võtta kõnealuseid meetmeid olukordades, kus toit võib tõsiselt ohustada inimeste või loomade tervist või keskkonda ning riski ei ole võimalik rahuldavalt juhtida asjaomase liikmesriigi või asjaomaste liikmesriikide võetavate meetmete abil. (7) Direktiivi 94/35/EÜ rakendamiseks vajalikud meetmed tuleks vastu võtta vastavalt nõukogu 28. juuni 1999. aasta direktiivile 1999/468/EÜ, millega kehtestatakse komisjoni rakendusvolituste kasutamise menetlused. [9] (8) Seetõttu tuleks vastavalt muuta direktiivi 94/35/EÜ, ON VASTU VÕTNUD KÄESOLEVA DIREKTIIVI: Artikkel 1 Direktiivi 94/35/EÜ muudetakse järgmiselt. 1. Artikkel 4 asendatakse järgmisega: "Artikkel 4 Artiklis 7 sätestatud korras võib otsustada: - erimeelsuste korral küsimuses, kas magusaineid võib kasutada mõnes konkreetses toiduaines käesoleva direktiivi tingimuste alusel, kas kõnealust toiduainet käsitletakse ühte lisa kolmandas veerus loetletud kategooriasse kuuluvana, ja - kas lisas loetletud ja quantum satis põhimõttel lubatud lisaainet kasutatakse vastavalt artiklis 2 osutatud kriteeriumidele.". 2. Artikli 5 lõikele 2 lisatakse kolmas taane: "— aspartaami ja atsesulfaami sool: "sisaldab fenüülalaniini allikat"..". 3. Artikkel 7 asendatakse järgmisega: "Artikkel 7 1. Komisjoni abistab määruse (EÜ) nr 178/2002 [10] artikli 58 kohaselt moodustatud toiduahela ja loomatervishoiu komitee, edaspidi "komitee".. 2. Kui viidatakse käesolevale artiklile, kohaldatakse otsuse 1999/468/EÜ [11] artikleid 5 ja 7, võttes arvesse selle artiklis 8 sätestatut. Otsuse 1999/468/EÜ artikli 5 lõikes 6 sätestatud tähtajaks kehtestatakse kolm kuud. 3. Komitee võtab vastu oma töökorra.". 4. Lisa muudetakse vastavalt käesoleva direktiivi lisale. Artikkel 2 Komisjon esitab hiljemalt 29. jaanuariks 2006 Euroopa Parlamendile ja nõukogule aruande, milles antakse ülevaade seoses lisaainete käimasolevate ümberhindamistega tehtud edusammude kohta ning kehtestatakse edasiste, eelkõige sukraloosi ning aspartaam-atsesulfaamsoola käsitlevate ümberhindamiste esialgne ajakava. Kõnealuseid ümberhindamisi tehakse liikmesriikide esitatud tarbijaandmete alusel ja nendes võetakse arvesse lisaainete mõju ohualtitele elanikerühmadele. Artikkel 3 Liikmesriigid jõustavad käesoleva direktiivi järgimiseks vajalikud õigus- ja haldusnormid, et: - lubada käesolevale direktiivile vastavate toodetega kauplemist ja nende kasutamist hiljemalt alates 29. jaanuarist 2005, - keelata hiljemalt 29. juulil 2005 käesolevale direktiivile mittevastavate toodetega kauplemine ja nende kasutamine; enne kõnealust kuupäeva turule toodud tooteid, mis ei vasta käesolevale direktiivile, võib siiski turustada kuni 29. jaanuarini 2006. Liikmesriigid teatavad nendest viivitamata komisjonile. Kui liikmesriigid need meetmed vastu võtavad, lisavad nad nendesse või nende ametliku avaldamise korral nende juurde viite käesolevale direktiivile. Viitamise viisi näevad ette liikmesriigid. Artikkel 4 Käesolev direktiiv jõustub Euroopa Liidu Teatajas avaldamise päeval. Artikkel 5 Käesolev direktiiv on adresseeritud liikmesriikidele. Brüssel, 22. detsember 2003 Euroopa Parlamendi nimel president P. Cox Nõukogu nimel eesistuja A. Matteoli [1] EÜT C 262 E, 29.10.2002, lk 429. [2] ELT C 85, 8.4.2003, lk 34. [3] EÜT L 40, 11.2.1989, lk 27. Direktiivi on muudetud Euroopa Parlamendi ja nõukogu direktiiviga 94/34/EÜ (EÜT L 237, 10.9.1994, lk 1). [4] Euroopa Parlamendi 10. aprilli 2003. aasta arvamus (Euroopa Liidu Teatajas seni avaldamata), nõukogu 25. juuni 2003. aasta ühine seisukoht (ELT C 277 E, 18.11.2003, lk 1) ja Euroopa Parlamendi 22. oktoobri 2003. aasta seisukoht (Euroopa Liidu Teatajas seni avaldamata). [5] EÜT L 237, 10.9.1994, lk 3. Direktiivi on muudetud direktiiviga 96/83/EÜ (EÜT L 48, 19.2.1997, lk 16). [6] EÜT L 183, 12.7.2002, lk 51. [7] EÜT L 186, 30.6.1989, lk 27. Direktiivi on viimati muudetud Euroopa Parlamendi ja nõukogu direktiiviga 1999/41/EÜ (EÜT L 172, 8.7.1999, lk 38). [8] EÜT L 31, 1.2.2002, lk 1. [9] EÜT L 184, 17.7.1999, lk 23. [10] EÜT L 31, 1.2.2002, lk 1. [11] Nõukogu 28. juuni 1999. aasta otsus 1999/468/EÜ, millega kehtestatakse komisjoni rakendusvolituste kasutamise menetlused (EÜT L 184, 17.7.1999, lk 23). -------------------------------------------------- LISA Direktiivi 94/35/EÜ lisa muudetakse järgmiselt: 1) tabelite kolmandas veerus nimetatakse ümber järgmised toiduainekategooriad: a) tekst "Kogu päevase toiduratsiooni või ühe söögikorra asendamiseks ettenähtud eritoidud kehakaalu alandamiseks" asendatakse tekstiga "Kehakaalu alandamiseks ettenähtud madala energiasisaldusega dieetides kasutatavad toiduained, nagu on osutatud direktiivis 96/8/EÜ*"; b) tekst "Eritoidud ja toidulisandid meditsiinilise järelevalve all kasutamiseks" asendatakse tekstiga "Meditsiiniliseks eriotstarbeks mõeldud dieettoidud vastavalt direktiivile 1999/21/EÜ**"; c) tekst "Vedelad toidulisandid" asendatakse tekstiga "Direktiivis 2002/46/EÜ*** määratletud vedelad toidulisandid"; d) tekst "Tahked toidulisandid" asendatakse tekstiga "Direktiivis 2002/46/EÜ määratletud tahked toidulisandid"; e) tekst "Vitamiinidel ja/või mineraalainetel põhinevad toidulisandid siirupina või närimistablettidena" asendatakse tekstiga "Direktiivis 2002/46/EÜ määratletud vitamiini- ja/või mineraalainepõhised toidulisandid siirupina või närimistablettidena"; 2) tabelite järele lisatakse järgmised joonealused märkused: "* Komisjoni 26. veebruari 1996. aasta direktiiv 96/8/EÜ kehakaalu alandamiseks ettenähtud madala energiasisaldusega dieetides kasutatavate toiduainete kohta (EÜT L 55, 6.3.1996, lk 22). ** Komisjoni 25. märtsi 1999. aasta direktiiv 1999/21/EÜ meditsiiniliseks eriotstarbeks mõeldud dieettoitude kohta (EÜT L 91, 7.4.1999, lk 29). *** Euroopa Parlamendi ja nõukogu 10. juuni 2002. aasta direktiiv 2002/46/EÜ toidulisandeid käsitlevate liikmesriikide õigusaktide ühtlustamise kohta (EÜT L 183, 12.7.2002, lk 51)."; 3) aspartaami (E 951) puhul lisatakse kande "Kondiitritooted" alla järgmine kategooria: "—Essoblaten | 1000 mg/kg" | 4) tsüklamiinhappe (E 952) ning selle naatrium- ja kaltsiumsoolade kohta: a) järgmiste toiduainekategooriate puhul asendatakse piirnorm "400 mg/l" asendatakse piirnormiga "250 mg/l": - Veel põhinevad maitsestatud joogid, vähendatud energiasisaldusega või suhkrulisandita, - Piima- ja piima koostisosa põhised joogid või puuviljamahlapõhised joogid, vähendatud energiasisaldusega või ilma suhkrulisandita; b) jäetakse välja järgmised toiduainekategooriad ja piirnormid: "—Kondiitritooted, suhkrulisandita | 500 mg/kg | —Kakao- või kuivatatud puuviljade põhised kondiitritooted, vähendatud energiasisaldusega või ilma suhkrulisandita | 500 mg/kg | —Tärklisepõhised kondiitritooted, vähendatud energiasisaldusega või suhkrulisandita | 500 mg/kg | —Suhkrulisandita närimiskumm | 1500 mg/kg | —Hingeõhku värskendavad pisimaiused, suhkrulisandita | 2500 mg/kg | —Vähendatud energiasisaldusega ja suhkrulisandita toidujää | 250 mg/kg" | 5) lisatakse järgmised tabelid: "EÜ nr | Nimi | Toiduaine | Piirnorm | E 955 | Sukraloos | Alkoholivabad joogid | | —Veel põhinevad maitsestatud joogid, vähendatud energiasisaldusega või suhkrulisandita | 300 mg/l | —Piima- ja piima koostisosa põhised joogid või puuviljamahlapõhised joogid, vähendatud energiasisaldusega või ilma suhkrulisandita | 300 mg/l | Magustoidud ja muud analoogsed tooted | | —Veel põhinevad maitsestatud magustoidud, vähendatud energiasisaldusega või suhkrulisandita | 400 mg/kg | —Piima- ja piima koostisosa põhised tooted, vähendatud energiasisaldusega või ilma suhkrulisandita | 400 mg/kg | —Puu- ja köögiviljapõhised magustoidud, vähendatud energiasisaldusega või suhkrulisandita | 400 mg/kg | —Munapõhised magustoidud, vähendatud energiasisaldusega või suhkrulisandita | 400 mg/kg | —Teraviljapõhised magustoidud, vähendatud energiasisaldusega või suhkrulisandita | 400 mg/kg | —Rasvapõhised magustoidud, vähendatud energiasisaldusega või suhkrulisandita | 400 mg/kg | —"Suupisted": teatavad kasutusvalmis kinnispakis kuivad maitsestatud tooted, mis põhinevad tärklisel ja pähklitel | 200 mg/kg | Kondiitritooted | | —Kondiitritooted, suhkrulisandita | 1000 mg/kg | —Kakao- või kuivatatud puuviljade põhised kondiitritooted, vähendatud energiasisaldusega või ilma suhkrulisandita | 800 mg/kg | —Tärklisepõhised kondiitritooted, vähendatud energiasisaldusega või suhkrulisandita | 1000 mg/kg | —Jäätise jaoks ettenähtud vahvlitorbikud ja lehtvahvlid, suhkrulisandita | 800 mg/kg | —Essoblaten | 800 mg/kg | —Kakao-, piima-, kuivatatud puuviljade või rasvapõhised võileivavõided, vähendatud energiasisaldusega või ilma suhkrulisandita | 400 mg/kg | —Hommikuhelbed, mille kiudainesisaldus on suurem kui 15 % ning mis sisaldavad vähemalt 20 % kliisid, vähendatud energiasisaldusega või suhkrulisandita | 400 mg/kg | —Hingeõhku värskendavad pisimaiused, suhkrulisandita | 2400 mg/kg | —Tugevate lõhna- ja maitseainetega värskendavad kurgupastillid, suhkrulisandita | 1000 mg/kg | —Suhkrulisandita närimiskumm | 3000 mg/kg | —Vähendatud energiasisaldusega tabletikujulised kompvekid | 200 mg/kg | —Õuna- ja pirnisiider | 50 mg/l | —Alkoholivaba joogi ja õlle, õunasiidri, pirnisiidri, kange alkohoolse joogi või veini segujoogid | 250 mg/l | —Piiritusjoogid, mille alkoholisisaldus on alla 15 mahuprotsendi | 250 mg/l | —Alkoholivaba õlu või õlu, mille alkoholisisaldus on kuni 1,2 mahuprotsenti | 250 mg/l | —Biere de table/Tafelbier/Table beer (algse virdesisaldusega alla 6 %), v.a Obergäriges Einfachbier | 250 mg/l | —Õlled, mille miinimumhappesus on 30 NaOH milliekvivalenti | 250 mg/l | —Oud bruin-tüüpi tumedad õlled | 250 mg/l | —Vähendatud energiasisaldusega õlu | 10 mg/l | —Vähendatud energiasisaldusega ja suhkrulisandita toidujää | 320 mg/kg | —Konserveeritud puuvili, vähendatud energiasisaldusega või suhkrulisandita | 400 mg/kg | —Vähendatud energiasisaldusega moosid, tarretised ja marmelaadid | 400 mg/kg | —Vähendatud energiasisaldusega puu- ja köögiviljatooted | 400 mg/kg | —Magushapud puu- ja köögiviljakonservid | 180 mg/kg | —Feinkostsalat | 140 mg/kg | —Magushapud kalakonservid ja -poolkonservid ning marineeritud kalad, limused ja vähid | 120 mg/kg | —Vähendatud energiasisaldusega supid | 45 mg/l | —Kastmed | 450 mg/kg | —Sinep | 140 mg/kg | —Eriotstarbelised valikpagaritooted | 700 mg/kg | —Kehakaalu alandamiseks ettenähtud madala energiasisaldusega dieetides kasutatavad toiduained, nagu on osutatud direktiivis 1996/8/EÜ | 320 mg/kg | —Meditsiiniliseks eriotstarbeks mõeldud dieettoidud vastavalt direktiivile 1999/21/EÜ | 400 mg/kg | —Direktiivis 2002/46/EÜ määratletud vedelad toidulisandid | 240 mg/l | —Direktiivis 2002/46/EÜ määratletud tahked toidulisandid | 800 mg/kg | —Direktiivis 2002/46/EÜ määratletud vitamiini- ja/või mineraalainepõhised toidulisandid siirupina või närimistablettidena | 2400 mg/kg | E 962 | Aspartaam-atsesulfaam- sool | Alkoholivabad joogid | | —Veel põhinevad maitsestatud joogid, vähendatud energiasisaldusega või suhkrulisandita | 350 mg/l (a) | —Piima- ja piima koostisosa põhised joogid või puuviljamahlapõhised joogid, vähendatud energiasisaldusega või ilma suhkrulisandita | 350 mg/l (a) | Magustoidud ja muud analoogsed tooted | | —Veel põhinevad maitsestatud magustoidud, vähendatud energiasisaldusega või suhkrulisandita | 350 mg/kg (a) | —Piima- ja piima koostisosa põhised tooted, vähendatud energiasisaldusega või ilma suhkrulisandita | 350 mg/kg (a) | —Puu- ja köögiviljapõhised magustoidud, vähendatud energiasisaldusega või suhkrulisandita | 350 mg/kg (a) | —Munapõhised magustoidud, vähendatud energiasisaldusega või suhkrulisandita | 350 mg/kg (a) | —Teraviljapõhised magustoidud, vähendatud energiasisaldusega või suhkrulisandita | 350 mg/kg (a) | —Rasvapõhised magustoidud, vähendatud energiasisaldusega või suhkrulisandita | 350 mg/kg (a) | —"Suupisted": teatavad kasutusvalmis kinnispakis kuivad maitsestatud tooted, mis põhinevad tärklisel ja pähklitel | 500 mg/kg (b) | Kondiitritooted | | —Kondiitritooted, suhkrulisandita | 500 mg/kg (a) | —Kakao- või kuivatatud puuviljade põhised kondiitritooted, vähendatud energiasisaldusega või ilma suhkrulisandita | 500 mg/kg (a) | —Tärklisepõhised kondiitritooted, vähendatud energiasisaldusega või suhkrulisandita | 1000 mg/kg (a) | —Essoblaten | 1000 mg/kg (b) | —Kakao-, piima-, kuivatatud puuviljade või rasvapõhised võileivavõided, vähendatud energiasisaldusega või ilma suhkrulisandita | 1000 mg/kg (b) | —Hommikuhelbed, mille kiudainesisaldus on suurem kui 15 % ning mis sisaldavad vähemalt 20 % kliisid, vähendatud energiasisaldusega või suhkrulisandita | 1000 mg/kg (b) | —Hingeõhku värskendavad pisimaiused, suhkrulisandita | 2500 mg/kg (a) | —Suhkrulisandita närimiskumm | 2000 mg/kg (a) | —Õuna- ja pirnisiider | 350 mg/l (a) | —Alkoholivaba joogi ja õlle, õunasiidri, pirnisiidri, kange alkohoolse joogi või veini segujoogid | 350 mg/l (a) | —Piiritusjoogid, mille alkoholisisaldus on alla 15 mahuprotsendi | 350 mg/l (a) | —Alkoholivaba õlu või õlu, mille alkoholisisaldus on kuni 1,2 mahuprotsenti | 350 mg/l (a) | —Biere de table/Tafelbier/Table beer (algse virdesisaldusega alla 6 %), v.a Obergäriges Einfachbier | 350 mg/l (a) | —Õlled, mille miinimumhappesus on 30 NaOH milliekvivalenti | 350 mg/l (a) | —Oud bruin-tüüpi tumedad õlled | 350 mg/l (a) | —Vähendatud energiasisaldusega õlu | 25 mg/l (b) | —Vähendatud energiasisaldusega ja suhkrulisandita toidujää | 800 mg/kg (b) | —Konserveeritud puuvili, vähendatud energiasisaldusega või suhkrulisandita | 350 mg/kg (a) | —Vähendatud energiasisaldusega moosid, tarretised ja marmelaadid | 1000 mg/kg (b) | —Vähendatud energiasisaldusega puu- ja köögiviljatooted | 350 mg/kg (a) | —Magushapud puu- ja köögiviljakonservid | 200 mg/kg (a) | —Feinkostsalat | 350 mg/kg (b) | —Magushapud kalakonservid ja -poolkonservid ning marineeritud kalad, limused ja vähid | 200 mg/kg (a) | —Vähendatud energiasisaldusega supid | 110 mg/l (b) | —Kastmed | 350 mg/kg (b) | —Sinep | 350 mg/kg (b) | —Eriotstarbelised valikpagaritooted | 1000 mg/kg (a) | —Kehakaalu alandamiseks ettenähtud madala energiasisaldusega dieetides kasutatavad toiduained, nagu on osutatud direktiivis 1996/8/EÜ | 450 mg/kg (a) | —Meditsiiniliseks eriotstarbeks mõeldud dieettoidud vastavalt direktiivile 1999/21/EÜ | 450 mg/kg (a) | —Direktiivis 2002/46/EÜ määratletud vedelad toidulisandid | 350 mg/l (a) | —Direktiivis 2002/46/EÜ määratletud tahked toidulisandid | 500 mg/kg (a) | —Direktiivis 2002/46/EÜ määratletud vitamiini- ja/või mineraalainepõhised toidulisandid siirupina või närimistablettidena | 2000 mg/kg (a) | --------------------------------------------------